Precizări privind calendarul activităților pentru DIII

**1. Afişarea la ISJ Bacău a listei posturilor didactice/catedrelor: 10 august 2016;**

 **2. Unităţile de învăţământ primitoare formulează şi adresează cereri scrise prin care solicită acordul pentru detaşarea în interesul învăţământului a unui cadru didactic titular pentru ocuparea unui anumit post didactic din lista afişată – se precizează codul postului (Art. 82, alin. 2 din Metodologie): 11 august – 12 august 2016;**

 **3. Înregistrarea la unităţile de învăţământ a dosarelor persoanelor solicitate, cu documentele prevăzute în Acordul – tip (Anexa nr. 14 la Metodologie, pag. 95), prin care aceste persoane îşi exprimă acordul pentru detaşare în interesul învăţământului: 12-15 august 2016;**

**4. Organizarea şi desfăşurarea probelor practice/orale în profilul postului (dacă este cazul, conform Art. 31, alin. 5-6 din Metodologie): 12 august 2016;**

**5. Cadrele didactice solicitate pentru detaşare în interesul învăţământului completează dosarul depus la unităţile primitoare cu atestate/avize suplimentare, rezultatul probei practice/orale, după caz: 12-15 august 2016;**

**6. Discutarea şi soluţionarea propunerilor pentru detaşare în interesul învăţământului în consiliile de administraţie ale unităţilor de învăţământ primitoare: 16 august 2016;**

**7. Directorul unităţii primitoare transmite lista cadrelor didactice detașate în interesul învățământului însoțite de dosarele acestora la inspectoratele școlare: 17 august 2016, ora 14:00.**

**8. Inspectoratul Şcolar Judeţean Bacău emite şi comunică deciziile inspectorului şcolar general pentru detaşarea în interesul învăţământului: 19-29 august 2016.**

 **Notă: 1. În conformitate cu prevederile Art. 84, alin. 13 din Metodologie (OMEN nr. 5559/27.10.2015, cu modificările şi completările ulterioare), detaşarea în primul an după concurs a personalului didactic titularizat pe baza rezultatelor la concursul naţional de ocupare a posturilor didactice din învăţământul preuniversitar – sesiunea 2016 şi a cadrelor didactice titularizate în anul 2016 pe baza Art. 253 din Legea educaţiei naţionale nr.1/2011 cu modificările şi completările ulterioare, se face astfel: “(13) Cadrele didactice numite cu statut de titular în baza rezultatelor obţinute la concursul de ocupare a posturilor didactice vacante în unităţile de învăţământ preuniversitar, sesiunea 2016, precum şi cadrele didactice repartizate pe perioadă nedeterminată în baza prevederilor art. 253 din Legea nr.1/2011 cu modificările şi completările ulterioare, care s-au prezentat la postul didactic/catedra pe care au fost repartizate şi pentru care s-au încheiat contracte individuale de muncă pe perioadă nedeterminată, pot beneficia de detaşare la cerere, în baza punctajelor obţinute conform anexei nr. 2, în primul an după repartizare, respectiv concurs, conform Calendarului. Acestea pot beneficia şi de detaşare în interesul învăţământului sau la cerere, în primul an după repartizare, respectiv concurs şi pe parcursul anului şcolar, în baza hotărârii comisiei paritare de la nivelul inspectoratului şcolar, cu avizul Ministerului Educaţiei Naţionale.” 2. Detaşarea personalului didactic titular se realizează cu avizul consiliului de administraţie al unităţii de învăţământ la care cadrul didactic este titular, ţinând seama de prevederile art. 247, art. 248, art. 262 şi art. 263 alin. (1)-(10) din Legea nr. 1/2011 cu modificările şi completările ulterioare, de condiţiile prevăzute în Metodologie şi de principiile fundamentale prevăzute la art. 3 din Legea nr. 53/2003, republicată, cu modificările şi completările ulterioare.**